ভায়া পাকিস্তান তুরস্কের ড্রোন বাংলাদেশে? মোতায়েন ভারত সীমানায়

ওয়েব ডেস্ক: পাকিস্তানের (Pakistan) মাধ্যমে তুরস্ক (Turkey) থেকে ড্রোন কিনছে বাংলাদেশ (Bangladesh)? তথ্য অনুযায়ী, বিপজ্জনক ড্রোন (Dangerous Drones) কিনছে। ভারতীয় সীমান্তে সেগুলি মোতায়েন করা হচ্ছে। মহম্মদ ইউনুসের অন্তর্বর্তী সরকারের আমলে বাংলাদেশ ক্রমশ পাকিস্তানের ঘনিষ্ঠ হচ্ছে। পাক যোগসূত্রে তুরস্কের সঙ্গেও সম্পর্ক গাঢ় হচ্ছে বাংলাদেশের। শেখ হাসিনাকে ক্ষমতা থেকে সরানোর পর বাংলাদেশের অন্তর্বর্তী সরকার পাকিস্তানের প্রতি বন্ধুত্বপূর্ণ দৃষ্টিভঙ্গী নিয়েছে। ইতিমধ্যে তুরস্ক থেকে বেরক্তার টিবি ২ ড্রোন কিনেছে বাংলাদেশ। ভারতের সীমান্তে তা মোতায়েনও করা হয়েছে। পাকিস্তানও তুরস্ক থেকে ওই ড্রোন কিনেছে। মনে করা হচ্ছে পাকিস্তানের পথ দিয়েই তুরস্ক-বাংলাদেশ এই যোগসূত্র গড়ে উঠছে। রাষ্ট্রসঙ্ঘে কাশ্মীর ইস্যুতে তুরস্ক পাকিস্তানের পক্ষই নিয়েছে। স্বাভাবিকভাবেই ভারত বিরোধী শক্তির দিকে ঝুঁকছে বাংলাদেশ। তবে মহম্মদ ইউনুস এই সপ্তাহেই এক ইন্টারভিউতে জানিয়েছেন, ভারতের সঙ্গে দ্বিপাক্ষিক সম্পর্ক খারাপ নয। কিছু রিপোর্টের ভিত্তিতে ভুল বোঝাবুঝি হয়েছে।

জানা গিয়েছে, বাংলাদেশের মোতায়েন করা তুরস্কের এই ড্রোন একটানা ২৭ ঘণ্টা পর্যন্ত উড়তে পারে। ৮ হাজার ২৩০ মিটার উচ্চতা পর্যন্ত উড়তে পারে। এমনও দাবি করা হচ্ছে যে এই ড্রোন ফাইটার জেটকেও পাল্লা দিতে পারে। সূত্রের খবর, সম্প্রতি পাকিস্তানের আধিকারিককেদর ভারতের সঙ্গে সীমানা এলাকায় ঘুরতে অনুমতিও দিয়েছে ইউনুস সরকার। তার মধ্যে আইএসআইয়ের এজেন্টও রয়েছে বলে জানা গিয়েছে।